Nr.de înregistrare la sponsor

                             Nr.de înregistrare la beneficiar

Contract de sponsorizare

Art.1. Părţile contractului :

În temeiul Legii nr. 32/1994 privind sponsorizarea, modificată şi completată prin Ordonanţa Guvernului nr. 36 / 1998, aprobată prin Legea nr. 204 / 2001, între:

            1.1. Societatea comercială BAI COJOCNA S.R.L., cu sediul în Cojocna, str.Republicii, nr. 106, jud. Cluj înregistrată la Registrul Comerţului J12 sub nr. J12/3585/2004 cod fiscal RO 16830620, cont Cont IBAN RO03BTRL01301202975249XX deschis la  BT Cluj-Napoca reprezentată prin Dorel Timofte în calitate de sponsor şi 

            1.2. Universitatea «  Babeş-Bolyai »,  cu sediul în Cluj-Napoca, str.M.Kogălniceanu nr.1, cod fiscal 4305849  având cont nr.  RO24TREZ21620F370100XXX, deschis la B.N.R. – Trezoreria Cluj-Napoca, reprezentată prin Prof. Univ. Dr. Daniel David – Rector şi ec. Istvan Pusok – Director Financiar – Contabil, în calitate de beneficiară, a intervenit prezentul contract de sponsorizare.

 

Art.2. Scopul şi obiectul contractului

            Scopul şi obiectul prezentului contract îl constituie sponsorizarea  Laboratorului Raman-AFM  pentru  diseminarea rezultatelor, premii/burse pentru studenți, participarea la întâlniri de lucru.
Diseminare:
Furnizarea unui  poster informativ cu date științifice rezultate din  analiza comparativa a apelor din Lac I si Lac II, adresat publicului larg.  + Publicație științifică. 
Activități de promovare bazate pe evidenţe științifice.
 

Art.3. Condiţiile sponsorizării :

            3.1. Sponsorizarea constă în acordarea, ca sprijin, de mijloace financiare concretizate în suma de 2000 lei, sau mijloace materiale concretizate în NU ESTE CAZUL, pentru realizarea activităţii prevăzute la Art.2, inclusiv pentru reclama sponsorului.

 

3.2.Acordarea sumei prevăzute ca sponsorizare se va face integral sau eşalonat astfel: INTEGRAL        

            

3.3. Sponsorizarea nu poate fi întreruptă decât pentru caz de forţă majoră ori caz fortuit dovedit şi numai pentru perioada cât subzistă cauza.

            

Art.4. Durata sponsorizării:

            4.1. Prezentul contract se încheie pe o perioadă de 12 luni respectiv  noiembrie 2022 până in octombrie 2023 şi executarea lui începe in luna  noiembrie 2022  / data corespunde cu data  HCL nr. .............si data semnării de către ambele părţi.
            

Art.5. Obligaţiile părţilor :

            5.1. Sponsorul se obligă:

            5.1.1. Să asigure vărsămintele în lei în contul beneficiarului la termenele convenite ;

            5.1.2. Să nu întrerupă sponsorizarea decât în cazuri justificate şi cu consimţământul 

     prealabil al beneficiarului ;

5.1.3. Să nu diminueze valoarea sau nivelul sponsorizării convenite decât în cazuri 

     justificate şi cu consimţământul beneficiarului ;

            5.1.4. Să nu direcţioneze activitatea beneficiarului;

            5.1.5. Să îndeplinească cu bună credinţă toate obligaţiile contractuale.

 

 

 

5.2. Beneficiarul sponsorizării se obligă:

5.2.1. Să cheltuiască sumele primite ca sponsorizare numai pentru realizarea activităţilor prevăzute la Art.2 din prezentul contract, în caz contrar, sponsorizarea va înceta imediat, fără o înştiinţare prealabilă şi fără consimţământul beneficiarului, acesta fiind obligat la restituirea mijloacelor financiare ( sau materiale ) primite cu titlul de sponsorizare.

 

Art.6. Clauze speciale :

            6.1. Beneficiarul poate renunța unilateral la acţiunea de sponsorizare în cazul în care sponsorul încearcă direcţionarea activităţii sale, sau, în cazul în care sponsorizarea nu mai este necesară.

            6.2. Renunţarea unilaterală la sponsorizare se va notifica sponsorului cu cel puţin 15 zile înainte de data la care va înceta sponsorizarea.

 

Art.7. Răspunderea contractuală :

            7.1. In cazul în care una din părţi nu-şi respectă sau execută necorespunzător, în mod culpabil, obligaţiile contractuale, partea care nu se află în culpă poate cere daune-interese.

            7.2. Divergenţele intervenite între părţi în legătură cu executarea prezentului contract se vor soluţiona amiabil, iar în caz contrar, pe cale judecătorească, competente fiind instanţele din Cluj – Napoca.

 

Art.8. Dispoziţii finale:

            8.1. Prezentul contract poate fi modificat prin acte adiţionale semnate de către ambele părţi.

            8.2. Cheltuielile efectuate prin derularea prezentului contract se vor evidenţia în documentele contabile.

Prezentul contract conţine un număr de 2 pagini şi s-a încheiat în două exemplare originale, câte unul pentru fiecare parte.

